
คำสั่งองค์การบริหารส่วนตำบลควนพัง
   ที่  319 / 2555

เรื่อง  แต่งตั้งผู้รักษาราชการแทนนายกองค์การบริหารส่วนตำบลควนพัง  
----------------------------
 

เพื่อให้การบริหารราชการขององค์การบริหารส่วนตำบลควนพัง  ดำเนินการไปด้วยความเรียบร้อย  มีประสิทธิภาพ  และบังเกิดประโยชน์ต่อทางราชการ  อาศัยอำนาจตามความในมาตรา  60  แห่งพระราชบัญญัติสภาตำบลและองค์การบริหารส่วนตำบล  พ.ศ. 2537  แก้ไขเพิ่มเติม  (ฉบับที่  5)  พ.ศ.2546  จึงแต่งตั้งผู้รักษาราชการแทนนายกองค์การบริหารส่วนตำบลควนพัง   ดังนี้


1.  นางนิษฐกานต์   นุ่นแก้ว
รองนายกองค์การบริหารส่วนตำบล  คนที่  1


2.  นายวิธาน  
ศรีสุรางค์
รองนายกองค์การบริหารส่วนตำบล  คนที่  2 

 

ให้มีหน้าที่  ปฏิบัติหน้าที่รักษาราชการแทนนายกองค์การบริหารส่วนตำบลควนพัง        ตามพระราชบัญญัติสภาตำบลและองค์การบริหารส่วนตำบล  พ.ศ.2537  แก้ไขเพิ่มเติมถึง  (ฉบับที่  5)     พ.ศ.2546  โดยเคร่งครัด  ในกรณีที่นายกองค์การบริหารส่วนตำบลควนพังไม่อาจปฏิบัติหน้าที่ได้  เว้นแต่งานด้านนโยบาย  การบริหารงานบุคคล  งานการเงินและงบประมาณ  ให้นำเสนอนายกองค์การบริหารส่วนตำบลควนพังสั่งการเอง  นอกจากเป็นกรณีพิเศษและเร่งด่วนหากล่าช้าจะเกิดความเสียหายแก่ทางราชการ  ให้ผู้รักษาราชการแทนพิจารณาสั่งการได้  และให้นำเสนอนายกองค์การบริหารส่วนตำบลควนพังทราบโดยเร็ว  การสั่งการใด ๆ กรณีรักษาราชการแทนห้ามมิให้กระทำข้ามลำดับที่แต่งตั้งไว้  เว้นแต่เป็นงานที่นายกองค์การบริหารส่วนตำบลควนพังได้มอบหมายหรือสั่งการให้ผู้หนึ่งผู้ใดที่รักษาราชการแทนปฏิบัติเป็นการเฉพาะเรื่อง
ทั้งนี้  ตั้งแต่บัดนี้เป็นต้นไป
สั่ง  ณ  วันที่   28   เดือน  สิงหาคม  พ.ศ. 2555

           (ลงชื่อ)   นุกูล   ธานีรัตน์
            (นายนุกูล   ธานีรัตน์)




             นายกองค์การบริหารส่วนตำบลควนพัง
